2016年9月30號，蔡依林作為亞洲歌手代表出席中國上海市舉辦嘅「國際音樂峰會亞太峰會」，佢通過映客直播表示「play世界巡迴演唱會」暫未有發行現場影音專輯嘅計劃。同年12月4號，蔡依林出席中國上海市舉辦嘅「第10屆音樂盛典咪咕匯」，佢表示為咗響應歌迷嘅熱烈要求，將計劃發行「play世界巡迴演唱會」嘅現場影音專輯，仲表示呢隻碟嘅後期製作需要時間。